Document ID: 32005D0419

KOMISSION PÄÄTÖS,
tehty 27 päivänä marraskuuta 2002,
Euroopan atomienergiayhteisön ja Kazakstanin tasavallan hallituksen yhteistyösopimuksen tekemisestä hallitun ydinfuusion alalla
(tiedoksiannettu numerolla K(2002) 4572)
(2005/419/Euratom)
EUROOPAN YHTEISÖJEN KOMISSIO, joka
ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
ottaa huomioon neuvoston hyväksynnän (1),
sekä katsoo seuraavaa:
olisi tehtävä sopimus Euroopan atomienergiayhteisön ja Kazakstanin tasavallan hallituksen välillä hallitun ydinfuusion alalla,
ON PÄÄTTÄNYT SEURAAVAA:
1 artikla
Tehdään Euroopan atomienergiayhteisön puolesta yhteistyösopimus hallitun ydinfuusion alalla Euroopan atomienergiayhteisön ja Kazakstanin tasavallan hallituksen välillä.
Sopimuksen teksti on tämän päätöksen liitteenä.
2 artikla
Valtuutetaan tutkimuksesta vastaava komission jäsen tai hänen valtuutettu edustajansa allekirjoittamaan sopimus Euroopan atomienergiayhteisön puolesta siten, että sopimus sitoo Euroopan atomienergiayhteisöä.
Tehty Brysselissä 27 päivänä marraskuuta 2002.

Labels: 18
15
14